Euroopan yhteisön ja Intian välinen kirjeenvaihtona tehty sopimus puhdistettavaksi tarkoitetun raa'an ruokosokerin hankinnasta



Virallinen lehti nro L 325 , 08/12/2001 s. 0026 - 0027



Euroopan yhteisön ja Intian välinen kirjeenvaihtona tehty sopimus puhdistettavaksi tarkoitetun raa'an ruokosokerin hankinnasta A. Kirje nro 1 INTIAN ERITYINEN ETUUSSOKERI Intian ja Euroopan yhteisön edustajat ovat sopineet seuraavaa: 1. Heinäkuun 1 päivän 2001 ja kesäkuun 30 päivän 2006 välisenä aikana: - yhteisö sitoutuu avaamaan vuosittain erityisen tariffikiintiön Intiasta peräisin olevan puhdistettavaksi tarkoitetun raa'an ruokosokerin tuonnille Euroopan yhteisöjen komission 3 kohdan mukaisesti määrittelemien tarpeiden perusteella, - kun tuontitarpeet on vahvistettu, Intia sitoutuu toimittamaan 10000 tonnia (valkoisena sokerina ilmaistuna) sokeria tämän tariffikiintiön perusteella ja tässä sopimuksessa vahvistetuin edellytyksin ja noudattamalla toimenpiteitä, jotka komissio on toteuttanut tämän sopimuksen soveltamiseksi sokerialan yhteisen markkinajärjestelyn puitteissa. Mikään tässä luetelmakohdassa ei estä yhteisöä tarjoamasta Intialle mahdollisuutta tuoda yli 10000 tonnia sokeria, jos muiden sopimusten mukaisesti tapahtuvat hankinnat jäävät puutteellisiksi. 2. Komissio ja Intia vahvistavat tarvittavat yhteistyömenettelyt, joiden avulla tämän sopimuksen osapuolet voivat täyttää siinä määrätyt sitoumuksensa. 3. Tämän sopimuksen mukaiset puhdistettavaksi tarkoitetun raakasokerin tuontitarpeet vahvistetaan markkinointivuotta kohden yhteisön ennakkotilaston perusteella ottaen huomioon: - neuvoston asetuksen (EY) N:o 1260/2001 säännökset ja erityisesti sen etuustuontijärjestelmää koskevan 39 artiklan, - muiden sopimusten tai muiden yksipuolisten myönnytysten mukaisesti tarjottavat ja tosiasiallisesti tuotavat määrät. 4. Markkinointivuosina 2001/2002-2005/2006 standardilaatuisesta raakasokerista kannettava erityistulli on 0 euroa/100 kg. Puhdistajien, jotka haluavat soveltaa tätä erityistullijärjestelmää, on maksettava vähimmäisostohinta, joka vastaa raakasokerin takuuhintaa, josta on vähennetty 3 kohdassa mainitun asetuksen (EY) N:o 1260/2001 38 artiklan säännösten mukaisesti kyseessä olevalle markkinointivuodelle vahvistettu mukautustuki. 5. Osapuolten on ennen 1 päivää tammikuuta 2006 aloitettava neuvottelut sopimuksen mahdollisesta jatkamisesta. Olisin kiitollinen, jos voisitte ilmoittaa saaneenne tämän kirjeen ja vahvistaa, että se ja teidän vastauksenne muodostavat Intian tasavallan hallituksen ja yhteisön välisen sopimuksen. Vastaanottakaa, Arvoisa Herra, korkeimman kunnioitukseni vakuutus. Euroopan unionin neuvoston puolesta B. Kirje nro 2 Arvoisa Herra, Minulla on kunnia ilmoittaa vastaanottaneeni seuraavansisältöisen tänään päivätyn kirjeenne: "1. Heinäkuun 1 päivän 2001 ja kesäkuun 30 päivän 2006 välisenä aikana: - Yhteisö sitoutuu avaamaan vuosittain erityisen tariffikiintiön Intiasta peräisin olevan puhdistettavaksi tarkoitetun raa'an ruokosokerin tuonnille Euroopan yhteisöjen komission 3 kohdan mukaisesti määrittelemien tarpeiden perusteella, - kun tuontitarpeet on vahvistettu, Intia sitoutuu toimittamaan 10000 tonnia (valkoisena sokerina ilmaistuna) sokeria tämän tariffikiintiön perusteella ja tässä sopimuksessa vahvistetuin edellytyksin ja noudattamalla toimenpiteitä, jotka komissio on toteuttanut tämän sopimuksen soveltamiseksi sokerialan yhteisen markkinajärjestelyn puitteissa. Mikään tässä luetelmakohdassa ei estä yhteisöä tarjoamasta Intialle mahdollisuutta tuoda yli 10000 tonnia sokeria, jos muiden sopimusten mukaisesti tapahtuvat hankinnat jäävät puutteellisiksi. 2. Komissio ja Intia vahvistavat tarvittavat yhteistyömenettelyt, joiden avulla tämän sopimuksen osapuolet voivat täyttää siinä määrätyt sitoumuksensa. 3. Tämän sopimuksen mukaiset puhdistettavaksi tarkoitetun raakasokerin tuontitarpeet vahvistetaan markkinointivuotta kohden yhteisön ennakkotilaston perusteella ottaen huomioon: - neuvoston asetuksen (EY) N:o 1260/2001 säännökset ja erityisesti sen etuustuontijärjestelmää koskevan 39 artiklan, - muiden sopimusten tai muiden yksipuolisten myönnytysten mukaisesti tarjottavat ja tosiasiallisesti tuotavat määrät. 4. Markkinointivuosina 2001/2002-2005/2006 standardilaatuisesta raakasokerista kannettava erityistulli on 0 euroa/100 kg. Puhdistajien, jotka haluavat soveltaa tätä erityistullijärjestelmää, on maksettava vähimmäisostohinta, joka vastaa raakasokerin takuuhintaa, josta on vähennetty 3 kohdassa mainitun asetuksen (EY) N:o 1260/2001 38 artiklan mukaisesti kyseessä olevalle markkinointivuodelle vahvistettu mukautustuki. 5. Osapuolten on ennen 1 päivää tammikuuta 2006 aloitettava neuvottelut sopimuksen mahdollisesta jatkamisesta. Olisin kiitollinen, jos voisitte ilmoittaa saaneenne tämän kirjeen ja vahvistaa, että se ja teidän vastauksenne muodostavat Intian tasavallan hallituksen ja yhteisön välisen sopimuksen." Minulla on kunnia vahvistaa, että Intian tasavallan hallitus on yhtä mieltä edellä olevasta. Vastaanottakaa, Arvoisa Herra, korkeimman kunnioitukseni vakuutus. Intian tasavallan hallituksen puolesta